IPL11માં લીગ સ્ટેજ લગભગ પૂરો થવા આવ્યો છે. તમામ ટીમો પાસે હવે વધુમાં વધુ 3 મેચો બાકી રહી છે. બધી ટીમો પ્લેઑફમાં પહોંચવાની રેસમાં લાગેલી છે. લીગ રાઉન્ડના અંતે પોઈન્ટ ટેબલ્સમાં જે 4 ટીમો ટૉપ પર હશે તેમની વચ્ચે પ્લેઑફ રમાશે. અત્યારે જો ટીમોના પોઈન્ટ્સ પર નજર કરવામાં આવે તો સનરાઈઝર્સ હૈદરાબાદ અને ચેન્નઈ સુપરકિંગ્સ પ્લેઑફમાં પહોંચી ગઈ છે અને દિલ્હી ડેરડેવિલ્સ બહાર થઈ ચૂકી છે. બાકી રહેલી પાંચ ટીમો વચ્ચે પ્લેઑફ માટે ખરાખરીનો જંગ થશે. અત્યારે 48 મેચો બાદ પોઈન્ટ ટેબલની સ્થિતિ પ્રમાણે સનરાઈઝર્સ હૈદરાબાદ પ્રથમ, ચેન્નઈ સુપરકિંગ્સ બીજા, ત્રીજા ક્રમે કોલાકાતા નાઈટ રાઈડર્સ અને ચોથા સ્થાને રાજસ્થાન રૉયલ્સ છે.